text: Hàbits saludables: Setembre, mes de nous objectius
  Data: Dilluns, 9 de setembre de 2019.
  SETEMBRE, MES DE NOUS OBJECTIUS
  Ens acomiadem de l'estiu i per molts les vacances han arribat a la seva fi. Desprès de fer el balanç d'aquests dies de desconnexió, ens arriba el setembre com el "nou gener", amb un seguit d'objectius i reptes per començar.
  Establir-se objectius és molt positiu, però alguna cosa fem malament si estem repetint els anteriors no assolits....Això ens porta a reflexionar sobre el per què? Quins són els errors que cometem quan ens posem objectius? I què impedeix aconseguir-los? Doncs, un dels principals motius és no marcar-los adequadament. Seguidament, esmentarem alguns consells que ens poden ajudar a complir els nostres reptes:
  - Definir bé l'objectiu: És important no posar-se molts objectius de cop. S'ha de començar per pocs i que aquests siguin realistes en el temps i específics. També, és important que aquests primers i pocs objectius siguin a curt termini.
  - L'objectiu ha de ser important per a la persona.
  - L'objectiu ha de tenir un camí o pla a seguir; s'ha de realitzar una llista de tot el que es necessari fer per arribar a aconseguir-lo.
  - Quan la llista és massa llarga, marca't etapes (objectius a curt terme– mig terme i finals).
  - No caure en el TOT o RES: Un error molt comú és fer-ho tot perfecte o rendir-se el dia que no es fa al 100%. Pren consciència de cada decisió.
  - Celebra l'assoliment dels objectius: Posar consciència als petits objectius és important, no només s'ha de celebrar l'objectiu final. Això, t'ajudarà a seguir treballant, millorant i et donarà forces. Però, no t'oblidis de com ho celebres!!
  - Assumir la pròpia responsabilitat: Deixa't de queixar, de preocupar-te i ocupa't! Posa solucions, pren decisions i ves a l'acció!
  - Rodeja't de persones que et motivin i t'inspirin a complir els teus objectius. També, pots ajudar-te de vídeos, llibres, música, pel·lícules...qualsevol cosa que faci augmentar la teva motivació.